AlexejDobrolubov/national_council_slovak_2010 huggingface dataset:
7. schôdza NR SR - 3.deň - A. dopoludnia
Dátum: 2020-05-14
Poslanec: Osuský, Peter (SaS)
Druh vystúpenia: Vystúpenie s faktickou poznámkou

44. Ďakujem pekne, pán predsedajúci. Pán kolega, bola neuveriteľne pôsobivá suverenita, s akou ste takmer z pozície medicínskej kapacity prehlásili, že existuje len muž alebo žena. To, samozrejme, je tvrdenie, ktoré by zrejme anatomické nálezy ľudí, ktorí nie sú len muž ani nie len žena, iste vyvrátil. Ale o tých buď neviete, alebo sa nad ne povznášate. Samozrejme, mohli by ste ako pravdu vydávať aj to, že žena bola stvorená z Adamovho rebra, a tiež to vydávať za predsa jasnú pravdu, o ktorej niet čo diskutovať. Ale teda to, ako ste... (povedané so smiechom) spláchli dokonca, všeobecne verejne známe prípady ľudí, ktorí v istom štádiu vývoja, a dokonca i na anatomickom základe, doložene sa stali osobami iného pohlavia. Teraz nebudem hovoriť len o legendárnej lyžiarke Erike Schineggerovej. Takéto prípady sa vyskytli i predtým, i potom. Jednoducho tá suverenita týchto tvrdení je donebavolajúca, neviem, akú máte odbornosť, ale prehlásiť, že existujú len čistí muži a čisté ženy, je asi ako tak prehlásiť, že povedzme neexistujú biele tigre. Nie je ich veľa, ale existujú, tak ako existujú biele slony. Ale, samozrejme, suverén, ktorý vie o slonoch všetko, povie, že biele slony neexistujú.
7. schôdza NR SR - 3.deň - A. dopoludnia
Dátum: 2020-05-14
Poslanec: Osuský, Peter (SaS)
Druh vystúpenia: Vystúpenie s faktickou poznámkou

26. Ďakujem pekne, pán predsedajúci. Dotknem sa jednej veci, ktorú hovoril Ondrej Dostál, zacitoval zákon o rodine, o tom, že optimálne je, aby dieťa vyrastalo v rodine zloženej a tak ďalej, aby boli milujúci, samozrejme. To je taká pravda, ako že je dobré pre človeka, aby mal obidve nohy a obidve ruky zdravé, to je fakt. Pravda je, že žijú ľudia bez končatiny, jednej, druhej. A takisto existujú osudy detí, ktoré vyrástli v detskom domove, a lekárska prax, ambulantná či klinická, občas dovedie človeka k stretnutiu s chlapcom alebo s dievčaťom, ktorého v 18 rokoch vypustili pred dvere detského domova do dažďa. A, samozrejme, ja hovorím jedno, keď sa nad tým zamyslím, že by si toto dieťa, ktoré nikto nechcel a ktoré vytrvalo v domove, nebolo osvojené, muselo tam tých 18 rokov stráviť, si osvojil hoc lesbický pár, tak to dieťa nielenže získa láskyplných opatrovateľov, ale získa i starú matku a starého otca, možno dvoch starých otcov a dve staré matky, ktoré sú vo vzťahu k tým opatrujúcim dámam. A, samozrejme, to dieťa potom vie, že má oporu, že nemôže byť vystrčené do dažďa, i keby sa tým matkám niečo stalo, a preto, ak mám zvážiť, či ho nechám v detskom domove a potom ho vystrčím pred dvere a kašlem naňho, zo zákona naňho kašlem, to nie je dobré riešenie. Múdro hovoria naši najstarší bratia vo viere. Kto zachráni jedného človeka, ako keby zachránil ľudstvo. A keby to umožnenie tohto typu starostlivosti o tie deti tomu jednému dieťaťu pomohlo, tak to bol veľký skutok, a preto nevidím dôvod stavať na hranu a ho... (Prerušenie vystúpenia časomerom.)
6. schôdza NR SR - 4.deň - A. dopoludnia
Dátum: 2020-04-24
Poslanec: Osuský, Peter (SaS)
Druh vystúpenia: Vystúpenie s faktickou poznámkou

184. Ďakujem pekne. Pán poslanec Taraba, samozrejme, ten boj proti hoaxom nie je zďaleka slovenským špecifikom, a ak sa objavuje v tomto programovom vyhlásení niečo o hoaxoch a o boji proti nim, tak, samozrejme, je rozdiel, pretože pred ôsmimi či dvanástimi rokmi svet nebol natoľko náchylný a aj ovlyvňovateľný hoaxmi, ako je to teraz. A teraz nehovorím len o politických hoaxoch a ovplyvňovaní volieb alebo čohokoľvek, ale i o nehoráznostiach typu pitia Sava ako terapie proti všetkému alebo cesnaku, ktorý lieči všetky druhy rakoviny a ešte aj kúsok za roh, alebo o iných nehoráznostiach. Zápas s hoaxmi je potrebný, dobrý a mal by sa viesť férovo, ja verím, že sa tak viesť bude v oblasti zdravotníckej, v oblasti očkovaní i v oblasti politickej. Pokiaľ ide o kolegu Blanára, ten blog, ktorý sa vytvoril, niekto by povedal slovami klasikov, že je to poznaná nutnosť. No jednoducho tak to matematicky vypálilo, že si tlieskate navzájom pri vystúpeniach a že spolu hlasujete. To je fakt a dialo sa to už v končiacej minulej koalícii, takže to nie je nič šokujúceho a celkom dobre ste žili s tým, že prechádzali veci i vďaka tomu, že tento blok sa vtedy začal formovať. A pokiaľ ide o Ondra Dostála, ďakujem mu veľmi pekne za uznanie, že hádam prvýkrát na tomto fóre zaznelo niečo o krajine, s ktorou sme priatelia, s ktorou, keď som bol prorektor, sme zakladali prvé výmeny študentov sinológie z našej univerzity a som jednoducho presvedčený, že je dobrá cesta ctiť demokracie.
40. schôdza NR SR - 10.deň - A. dopoludnia
Dátum: 2021-10-01
Poslanec: Mizík, Stanislav (ĽS Naše Slovensko)
Druh vystúpenia: Vystúpenie s faktickou poznámkou

38. Ďakujem za slovo. Pán pilier demokracie Dostál, vy máte asi poruchu videnia. Kruto kritizujete stretnutie a pracovné jednanie pána Žilinku. Keď sa vrátim do minulosti, tak vy ste vtedy, tuším, čušal, keď Kiska vyhlasoval Turecko za ostrov stability, keď bol Erdogan jeho vzor, to bolo inšie porušovanie ľudských práv. Čušal ste, keď Kiska podporoval Porošenka, ktorý podporoval banderovcov, to tiež bolo onakvejšie porušovanie ľudských práv a onakvejšie výčiny. Čušíte aj teraz, keď sú porušované ľudské práva na Slovensku. Diagnóza? Porucha videnia. Vy ste ako hokejka, pán Dostál. Vždy zakrútená na jednu stranu. Ďakujem za slovo. A teraz mi môžte nakladať.
40. schôdza NR SR - 9.deň - B. popoludní
Dátum: 2021-09-30
Poslanec: Mizík, Stanislav (ĽS Naše Slovensko)
Druh vystúpenia: Vystúpenie s faktickou poznámkou

127. Ďakujem za slovo. Pán Šefčík, ja napríklad osobne nikoho nechválim. Ja osobne pozorne sledujem túto situáciu. Svoj názor mám. Ale viete, čo mi vadí pri analýze situácie? Vadí mi nehorázny cirkus a stupídne, primitívne, šialené a postihnuté výkriky, grhlanie a výroky vášho straníckeho klubového šaša a k tomu aj indiánskeho šamana, ktorý vidí a počuje to, čo iný nie, Jožka Pročka. Ďakujem za slovo.
40. schôdza NR SR - 9.deň - B. popoludní
Dátum: 2021-09-30
Poslanec: Mizík, Stanislav (ĽS Naše Slovensko)
Druh vystúpenia: Vystúpenie s faktickou poznámkou

117. Ďakujem za slovo. Pán Blaha, k tomu, čo ste vraveli. To, že médiá vlastnia oligarchovia, je jasné. To, že médiá plnia úlohy oligarchov, týchto podnikateľských subjektov a skupín, je tiež jasné. Však aj moje psy ma milujú, ja som ich pán, ja ich kŕmim. Zvlášť to platí aj pri propagandistických plátkoch Denník N či Aktuality, tie ste menoval. Platí nemenné a totálne pravidlo, vždy zbystri pozornosť, keď niekoho chvália, a dávaj si fest silný pozor, lebo tí, ktorých chvália, sú už ich, vyhovujú ich záujmom. A z toho Pročka si nerobím nič, na jasné uši a oči každý videl, že sme nič nehovorili, ale on nás tu aj tak videl a počul. On je prorok, on má videnia. Ďakujem.
40. schôdza NR SR - 9.deň - A. dopoludnia
Dátum: 2021-09-30
Poslanec: Mizík, Stanislav (ĽS Naše Slovensko)
Druh vystúpenia: Vystúpenie s faktickou poznámkou

26. Ďakujem za slovo. Pán Kazda, povedali ste, že sme na špičke spracovania plastov, to ste povedali niekde v úvode rozpravy a na záver vašej rozpravy ste povedali, že odpad v prírode je problém, ale nie až taký veľký. No ja si dovolím polemizovať. Príklad? Napríklad priehrada Ružín, tam sa dá ťažko utopiť na niektorých miestach, tam sa dá kráčať po vode, po plastoch ako nejaký svätý alebo fakír, alebo šaman tam môžte po tom kráčať. A tiež sa treba vybrať do okolia osád, ktoré sú hlavnými dodávateľmi plastov do riek a potokov. Však to je Bombaj, Kalkata, to je Ganga, Brahmaputra. Vyštudovali ste tuším pôdohospodárstvo či nejaký taký odbor, ak sa nemýlim, v Nitre, tak si asi ľahko viete zrátať rovnicu. Keď budú za vrátené fľaše nejaké centíky, fľaše nebudú v prírode, vznikne nová profesia, zberači fľašiek. V praveku boli lovci a zberači a teraz budú opäť zberači, zberači fľašiek. A po dedinách budú premávať dodávky ako teraz a okrem výkrikov: „Baterky, železo vykupujeme,“ teraz bude: „Plasty berieme.“ Ďakujem za slovo.
43. schôdza NR SR - 2.deň - A. dopoludnia
Dátum: 2021-09-29
Poslanec: Mizík, Stanislav (ĽS Naše Slovensko)
Druh vystúpenia: Vystúpenie s faktickou poznámkou

80. Ďakujem za slovo. Pán Valášek, taká dôležitá drobnosť. Existuje obrovské množstvo obcí, množstvo oblastí, kde nie je zavedený plyn, ani tam nie sú solárne panely a nikdy nebudú, nikdy, hovorím. Žiadna diverzifikácia tam nebude. Na vidieku to nie je žiadna romantika kúriť drevom, pán Valášek. Veru, veru, pán Valášek. Skúste rúbať drevo a píliť. Tam je to tvrdá realita! Asi o tom niečo viem, lebo aj ja kúrim drevom. A deti tam neumierajú na pevné častice, tam sú deti zdravé ako repy a tvrdé ako buky. A s tou Moskvou ste prestrelili. Ale čo, vás dobre vyškolili v Amerike, keď ste tam študovali spolu s Hegerom a Drobom. A ostatné už povedali moji predrečníci. Ďakujem za slovo.
43. schôdza NR SR - 2.deň - A. dopoludnia
Dátum: 2021-09-29
Poslanec: Mizík, Stanislav (ĽS Naše Slovensko)
Druh vystúpenia: Vystúpenie s faktickou poznámkou

32. Ďakujem za slovo. Pán Pellegrini, zaujal ma jeden aspekt z vašej rozpravy, a to ten, že keď ste hovorili, že vláda, v ktorej je Sulík, sa vyhovára na vás, že sa vracia do minulosti. To je, samozrejme, stopercentná pravda, ale vy ste robili to isté, keď ste vládli. To je ten istý kolotoč už 30 rokov. Najprv boli na vine komunisti, potom VPN, potom Mečiar, potom Dzurinda, potom Fico, potom Radičová, potom Fico atď. a teraz zaslúžene aj táto banda capov v záhrade, o ktorých ste hovorili. A o tom, že sa neprijímajú návrhy opozície, tak to ste tiež v minulom období, volebnom, robili aj vy. Váš prejav bol dobrý, ale vy ste všetci len jedna strana mince, len jedna minca. Jedna strana je červená a druhá strana je modrá. Keď ste hovorili o zdravom sedliackom rozume, tak zdravý sedliacky rozum hovorí, že je potrebné preťať šialené okovy od zahraničných inštitúcií, o ktorých ste vy vraveli, a tiež aj od EÚ či Komisie. A tie inštitúcie naozaj len rozmýšľajú o zisku a robia z nás neplnohodnotných otrokov. A vládu týchto zahraničných inštitúcií ste aj vy spolu nastolili. Všetky vlády, všetky, všetky vlády od roku 1989 sa na tom podieľali. Ďakujem za slovo.
40. schôdza NR SR - 7.deň - A. dopoludnia
Dátum: 2021-09-28
Poslanec: Mizík, Stanislav (ĽS Naše Slovensko)
Druh vystúpenia: Vystúpenie s faktickou poznámkou

34. Ďakujem za slovo. Takže finančník, odborník na dôchodky, dane a odvody, Cmorej. Normálne žasnem. Vy sa pýtate, čo to bude stáť. Vy sa normálne pýtate, čo to bude stáť, čo bude stáť aj tento maličký, tento naozaj malililinký pokus o záchranu života a pomoc ženám. Vy v tej SaS-ke ste snáď králi zo starovekej Sparty, rozhodovať o živote detí. No ale vy ste ešte lepšie reinkarnovaný. Vy chcete, aby boli odstránené deti z lona matky, spartský kráľ na entú. No a to, čo ste navrhovali pani Záborskej, tak to už hraničí s genetickými experimentami. Však vy ste jej navrhli niečo také, ako je mačkopes, hav, hav, mňau, mňam. A o tých financiách? To ste si mohli odpustiť. Vaša vláda prešustrovala toľko peňazí, naozaj také financie, taký grandiózny balík financií, že o tej maličkej sume je škoda hovoriť, a hlavne vám. Máte vôbec oči? Ďakujem za slovo.
40. schôdza NR SR - 5.deň - B. popoludní
Dátum: 2021-09-23
Poslanec: Mizík, Stanislav (ĽS Naše Slovensko)
Druh vystúpenia: Vystúpenie s faktickou poznámkou

104. Ďakujem za slovo. Pán minister vnútra Mikulec. Ja osobne som nechcel pri tomto rokovaní vôbec hovoriť, pri tomto cirkuse, ale keďže ste povedal niečo také, čo ma zarazilo, tak musím. Skoro mi oči vypadli a tiež uši odpadli. Prepáčte, ale hovoriť o očistnom procese počas vašej vlády, je ale úplne, úplne scestné. Je vojna v polícii? Je. Jasné, že je. Jedna zložka naháňa druhú, druhá tretiu, tretia štvrtú a súčasne druhá prvú, štvrtá druhú, prvá tretiu. Sú tu ešte aj ďalšie možnosti a ďalšie možnosti. Hotová kombinatorika. Polícia je v rozklade. Štátne financie sú v rozklade, celý štát je v rozklade. Nie je tu žiaden očistný proces. Je tu toľko, toľko špiny a hnoja, že sa môžeme stať celosvetovým producentom prírodných hnojív v turbo bio kvalite. A ešte mi povedzte, odpovedzte. Kde sa už vyvolené novinárske prestitútky dostávajú k informáciám, ktoré sú tajné? Celé toto divadlo je veľmi odporné. Národ potrebuje normálny život, stabilný štát. Ďakujem. Bodka.
40. schôdza NR SR - 4.deň - B. popoludní
Dátum: 2021-09-22
Poslanec: Mizík, Stanislav (ĽS Naše Slovensko)
Druh vystúpenia: Vystúpenie s faktickou poznámkou

30. Ďakujem za slovo. Viete, pán Tomáš, pýtali ste sa prečo, kde je problém, keď predstavitelia vládnych strán, či Matovič, či Sulík a ďalší, podporovali referendum, či to mali dokonca aj vo svojich programoch. No čo vám poviem, boli to iba reči, prázdne reči, tárania. A prezidentka? To isté. A čo sa čudujete, aj keď iba básnickou otázkou sa čudujete, však ste z mediálneho prostredia. Neviete, ako to chodí? A dal by som vám taký príklad. Videl ste film Forrest Gump, tú záverečnú scénu, keď sedel a videl také pierko, ako taký vánok to pierko posúval. No a to pierko je vlastne symbol tých rečí Matoviča, Sulíka či prezidentky. Kam vietor, tak zafúknu aj názor, aj svoje slová. Ďakujem za slovo.
40. schôdza NR SR - 4.deň - A. dopoludnia
Dátum: 2021-09-22
Poslanec: Mizík, Stanislav (ĽS Naše Slovensko)
Druh vystúpenia: Vystúpenie s faktickou poznámkou

80. Ďakujem za slovo. Martin, som veľmi-preveľmi zvedavý na hlasovanie poslancov. Zvlášť si pozriem hlasovanie poslancov, ktorí sa hlásia ku viere, úzko spolupracujú so svojimi farnosťami a dokonca patria k vrcholným predstaviteľom a činiteľom rôznych cirkví. Tu sa ukáže, či podporia a zahlasujú za podporu sami sebe. Opakujem, či zahlasujú za podporu sami sebe. Tento zákon má duchovnú, ale aj úzko ľudskú stránku. Logika nepustí, každý človek na celej planéte chce pomôcť sám sebe, uvidím, či to urobia aj títo poslanci. Ďakujem za slovo.
40. schôdza NR SR - 4.deň - A. dopoludnia
Dátum: 2021-09-22
Poslanec: Mizík, Stanislav (ĽS Naše Slovensko)
Druh vystúpenia: Vystúpenie s faktickou poznámkou

46. Ďakujem za slovo. Kolegyňa, správne ste pripomenuli polarizáciu občanov. Ja mám naozaj také temné podozrenie, a nie je to žiadna konšpirácia, že toto nie je náhoda. Tento režim a tí, čo ho riadia, ten veľký brat v pozadí, oni dobre vedia, ako manipulovať a ovládať dav. V zásade divide et impera, rozdeľ a panuj. Pridajte k tomu hystériu a strach a tento pekelný guláš je dokonalý. K tomu už len môžem dodať, môžme k tomu dodať, zovrieť päste a nahlas kričať: apage satanas, satanas ante portas, slobodu v očkovaní, proti diskriminácii, za slobodu. Ďakujem.
40. schôdza NR SR - 4.deň - A. dopoludnia
Dátum: 2021-09-22
Poslanec: Mizík, Stanislav (ĽS Naše Slovensko)
Druh vystúpenia: Vystúpenie s faktickou poznámkou

30. Ďakujem za slovo. Áno, štatistiky robia ľudia, ktorí už dopredu vedia, ako majú dopadnúť. No ako to vedia? Jednoducho. No vedia to preto, lebo oni ich robia a chcú, aby tak boli tie štatistiky. Sú to manipulátori, odporní manipulátori. A áno, tí rodičia, ktorí dopustia očkovanie svojich detí, tí rodičia podľa môjho názoru úplne stratili pud sebazáchovy a jednoducho tento obludný systém, táto mašinéria im úplne vyčistila, vymazala mozgy. Ďakujem za slovo.
40. schôdza NR SR - 4.deň - A. dopoludnia
Dátum: 2021-09-22
Poslanec: Mizík, Stanislav (ĽS Naše Slovensko)
Druh vystúpenia: Vystúpenie s faktickou poznámkou

8. Ďakujem za slovo. Dobre, že si pripomenul ministra Naďa. Jeho arogancia, arogancia tohoto nevojaka, ktorý je minister obrany, je taká veľká, že presahuje ľudské chápanie. Je to typický prípad, je to neskrývaná tvár tohto režimu. Niektorí sa maskujú, usmievavé tváričky, pekné rečičky, ťuťuli-muťuli. No on to dá tou svojou primitívnou aroganciou úplne natvrdo. Nestačím sa čudovať. Ďakujem za slovo.
40. schôdza NR SR - 3.deň - A. dopoludnia
Dátum: 2021-09-21
Poslanec: Mizík, Stanislav (ĽS Naše Slovensko)
Druh vystúpenia: Vystúpenie s faktickou poznámkou

60. Ďakujem za slovo. Pán Ledecký, dôležitou skutočnosťou pri vzniku zaostávania určitých okresov, určitých regiónov okrem podľa mňa cielene zničeného priemyslu a aj poľnohospodárstva je v prvom, na prvom mieste sociálna skladba obyvateľstva. Áno, všetkými desiatimi beriem pomoc takýmto regiónom. Však ja tieto regióny až veľmi dôverne poznám, som z regiónu, okres, z okresu Rimavská Sobota, pendlujem medzi Poltárom, Revúcou, takže to dobre poznám. Ale čo s nezamestnateľnými ľuďmi, s ľuďmi, pre ktorých je metla len palivo a lopata len palivo a hliník? Čo s takými ľuďmi? Použili ste výraz ťažko zamestnateľných ľudí z vylúčených komunít. Ja by som si dovolil polemizovať s týmto výrazom, s takouto kombináciou slov. Skôr by som to nazval ľudia zhýčkaní sociálnym systémom, ktorých odnaučil pracovať. Oni zažívajú komunizmus. Žijú síce v chudobe, ale pečené holuby im padajú do úst. Trošku represie by bolo treba. Ďakujem.
40. schôdza NR SR - 1.deň - B. popoludní
Dátum: 2021-09-16
Poslanec: Mizík, Stanislav (ĽS Naše Slovensko)
Druh vystúpenia: Vystúpenie s faktickou poznámkou

44. Pán Valášek, no ako americkému hráčovi vám musím povedať toto: ja som len poukázal na falošnú hru, toto je táto misia. Je to obyčajná falošná hra. A o tom Nemecku som nevravel, že sa zúčastnilo nejakého veľkého rozvratu tam v Afrike, ja som vravel to, že Merkelová bola hlavou pozývačov týchto džihádistov. Ona bola tvárou týchto pozývačov. No a keď ste vraveli o tom plote, no neviem, či by som nebol aj za taký plot na hraniciach, a poriadne strážený. To by bolo jedine reálne. Totižto videl som v Bosne davy ľudí, davy týchto džihádistov, moslimov, išli do Európy, to nebol som pri Stredozemnom mori, videl som videá, čo sa deje, ako na člnoch chodia, ako ich talianske lode privážajú na Lampedus, ťahajú ich za sebou ako vlečné remorkéry. Toto je realita v súčasnosti. Takže tak. Ďakujem za slovo.
40. schôdza NR SR - 1.deň - B. popoludní
Dátum: 2021-09-16
Poslanec: Mizík, Stanislav (ĽS Naše Slovensko)
Druh vystúpenia: Vystúpenie v rozprave

40. Vážené kolegyne a kolegovia, opäť tu máme návrh na zapojenie našej armády do akejsi vojenskej operácie EUNAVFOR MED IRINI. Okrem toho, že som odporcom falošnej politiky, falošnej politiky Európskej únie a NATO, pri zjavných protirečeniach v tejto kvázi misie musí každému súdnemu človeku až rozum stáť, či sa prekrútiť naopak, povedzme. Tak teda že vraj „našou úlohou je monitorovať nedovolený vývoz ropy z Líbye, tiež pomáhať pri výcviku líbyjskej pobrežnej stráže a prispieť aj k narušeniu obchodného modelu sietí prevádzačov a obchodníkov s ľuďmi“. Tak teda naši vojaci budú pod vlajkou Nemecka. Práve toho Nemecka, ktorého hlavná šéfka Merkelová bola hlavou pozývačov džihádistov z celej rozvrátenej Afriky a Blízkeho východu. No a kto má ekonomické záujmy v Afrike či na Blízkom východe, či – presnejšie povedzme – aj v krajinách Sahelu? Kto pomohol rozvrátiť celú severnú Afriku? No v prvom rade USA, Nemecko, Francúzsko a Taliansko. Zvlášť ma zarazilo konštatovanie, že „politický a bezpečnostný výbor EÚ“, zvláštny výbor ako z KSČ, „každé štyri mesiace posúdi, či jej pôsobenie nespôsobí nárast počtu migrantov (tzv. migračný pull effect)“. To je veľmi zvláštne, paradoxné. Tak to teda znie, poviem to tak obrazne, ako keby náčelník kmeňa Hogo Fogo poslal bojovať bojovníkov proti kmeňu Baba Jaga a raz za čas bude posielať zvedov, či tam nepašujú nepriateľov na jeho územie. Exodus džihádistov je v tejto situácii, v tomto čase nezastaviteľný, aj pašovanie tovarov. Prečo? Lebo ho nechcú zastaviť. Ako môžu niektoré štáty brániť hranice či pobrežné vody, keď práve tieto štáty sú hlavnými pašerákmi? A keď hlavou týchto pašerákov je najväčší pašerák, pašerák Európska únia a Komisia. Keď Kaddáfího odporne zradili, jeho európsky kamarát vyhlásil, citujem: „Ak namiesto stabilnej vlády, ktorá garantuje bezpečnosť, prevezmú kontrolu takéto bandy, Afričania sa masovo začnú presúvať k Európe a stredozemné more sa stane morom chaosu.“ No naozaj, svätá pravda, aj keď od moslima. Tieto slová sú absolútnou pravdou, najväčšou pravdou, ktorá sa vyskytla v živote Muammara Kaddáfího. Pahltné a nenásytné vlády západných krajín a USA, tieto pijavice zničili a rozvrátili stabilné, aj keď diktátorské režimy. Naschvál spôsobili rozvrat, následnú migráciu a pašovanie tovarov a ľudí. Hrajú dvojtvárnu hru. Na jednej strane jedna ruka chráni hranice, druhá ruka pašuje ľudí aj tovar, ale to je iba falošná a len a len falošná hra falošných hercov, falošných podvodníkov. Minister teraz pred chvíľou povedal, že sa obchoduje z Líbye so zbraňami. Nuž veru môžem ho ubezpečiť, že sa ešte len bude pašovať, budú sa robiť obchody a bude to ísť z Líbye do Európy. Keď budú rôzne klany z Talibanu, už sa teraz ináč aj strieľajú medzi sebou, predávať niektoré zbrane, ktoré im tam veľkodušne darovali a nechali spojenci pána Naďa, jeho milovaní Američania. Situácia je takáto. Ďakujem za slovo. (Potlesk.)
35. schôdza NR SR - 2.deň - C. noc
Dátum: 2021-07-24
Poslanec: Mizík, Stanislav (ĽS Naše Slovensko)
Druh vystúpenia: Vystúpenie s faktickou poznámkou

50. Ďakujem za slovo. Martin, prvým čítaním prešiel obludný návrh zákona. Správne si pomenoval všetky možné komplikácie v tomto zákone, ako kolidujú medzi sebou rôzne zákony, vyhlášky, predpisy, včítane ako bude, napríklad ako bude prebiehať kontrola v supermarketoch alebo napríklad kontrola osobných údajov. Tam je obrovská kolidácia s ďalšími zákonmi. Nuž a nedá mi trošku povedať a ťa doplniť, že parlament odhlasoval zákon, ktorý je naozaj v rozpore s ústavou, predpismi, zákonmi. A zákon prešiel hlasovaním v parlamente vďaka zrade strany SME RODINA. Ona totižto zradila sama seba, svoje sľuby, ktoré dala. Česť výnimkám, až dvom. No a vidím, že promiskuitný spôsob života nemusí byť len fyzický, môže byť aj promiskuitná sľubotechna. Nuž čo, Boris, Boris, odídený Boris, kdeže je, kdeže, chlapec náš? Na Tahiti, v Honolulu alebo kdeže? No poviem pravdu. Včera po zásahu slzotvorným plynom som dávil každú polhodinu až do poobedia neskorého, čiže to bola denná smena dávenia. Mi to robilo aj problémy tuná v parlamentnej práci. No a neviem, či z toho odporného činu Kollára a väčšiny SME RODINA nebudem dáviť aj túto noc. Čiže to bude nočná smena dávenia. Takže toľko k tomu. A som veľmi zvedavý, čo ti odpovie pán minister na tvoje fundované otázky, ktoré si mu dal, lebo tých bodov je tam strašne veľa. No ale som skeptik, Martin, pretože neverím, neni tu nejaká baba šepkárka v tej plechovej klietke na zemi ako v divadle. Ďakujem za slovo.
35. schôdza NR SR - 2.deň - B. popoludní 2
Dátum: 2021-07-24
Poslanec: Mizík, Stanislav (ĽS Naše Slovensko)
Druh vystúpenia: Vystúpenie s faktickou poznámkou

193. Ďakujem za slovo. Pán Taraba, jedna vec ma veľmi zaujala a pozastavil som sa nad ňou. Nechápete, prečo potreb... potrebujú byť permanentne v konflikte, prečo potrebujú napätie. Tak vy nechápete, prečo vládna koalícia či predkladatelia tohto zákona musia byť v konflikte? Ja vám poviem, vysvetlím. Každý, kto čo i len pomyslel a potom súhlasil, že bude vo vláde, kde bude Igor Matovič, musel a musí mať samodeštrukčné sklony kombinované so submisívnosťou a tá je kombinovaná so sadizmom a masochizmom a tieto dve diagnózy sú spojené s mániodepresiou a tá je spojená ďalšími a tie ďalšie s ďalšími. Nepriateľa si vždy nájdu, všade, kde sa pozrú, je potencionálny nepriateľ. A keď sa zotmie a nič nevidia, tak bojujú aj sami so sebou. Bojujú ešte aj so svojimi snami. Ďakujem.
35. schôdza NR SR - 2.deň - B. popoludní 2
Dátum: 2021-07-24
Poslanec: Mizík, Stanislav (ĽS Naše Slovensko)
Druh vystúpenia: Vystúpenie s faktickou poznámkou

103. Ďakujem za slovo. Rasťo, dobre, že si spomenul pána Lakotu, dobre, že si ho spomenul. Aj takto sa zaobchádza s vedcami u nás. Ja spomeniem ale francúzskeho virológa Luca Montagniera, pán minister možná počul to meno, v 80. rokov zistil, izoloval vírus HIV, objavil ho a tento génius virológ, dovolím si povedať génius, nazval hromadné očkovanie proti COVID-u za nepredstaviteľné a za historický omyl, ktorý vytvára varianty a vedie k úmrtiam z o... z ochorenia. Je to vedecký aj medicínsky omyl, dodal, že sa to úmyselne zamlžuje, zatajuje a história ukáže pravdu a tá pravda bude krutá. Dodal by som svoj názor, že Montagnier je naozajstná, totálna virologická špička, a nie ako nejaký pán Sabaka alebo náš pán Mikas. Ďakujem za slovo.